Méxicon ePrix 2023

**Méxicon ePrix 2023** (virallisesti **2023 Hankook Mexico City E-Prix**) oli Formula E -sarjan kauden 2022–2023 ensimmäinen osakilpailu sekä seitsemäs Méxicon ePrix. Kilpailu ajettiin Autódromo Hermanos Rodríguezin moottoriradalla Méxicossa. Kilpailu oli ensimmäinen kolmannen sukupolven Formula E -kilpailu. Kilpailun voitti Avalanche Andretin Jake Dennis.

## Lähtökohdat

Kilpailu oli kauden avauskilpailu sekä ensimmäinen uusilla kolmannen sukupolven autoilla. Ennen kilpailua oli ajettu vain Valencian testit, jossa nopein oli Maserati MSG Racingin Maximilian Günther. Kilpailu oli ensimmäinen kilpailu Formula E:ssä Maseratille ja McLarenille. Tallien hallitseva maailmanmestari Mercedes-EQ oli poistunut sarjasta. Abt Sportsline teki paluun sarjaan yhden välivuoden jälkeen ja DS Automobiles siirtyi yhteistyöhön DS Pensken kanssa. Méxicon ePrix oli ensimmäinen kilpailu myös McLarenin Jake Hughesille.

## Viikonlopun aikataulu ja sää

## E-Prix viikonloppu

### Harjoitukset
Formula E -kausi 2022–2023 alkoi perjantaina 13. tammikuuta 2023 Méxicon ensimmäisillä harjoituksilla. Puolituntisen harjoituksen nopein oli DS Pensken Jean-Éric Vergne. McLarenin tulokaskuljettaja Jake Hughes oli toinen. Harjoituksen loppupuolella Hughesin tallikaveri René Rast hipaisi seinävallia ja pyörähti. Mahindra Racingin Oliver Rowland osui seinään vahingoittaen autonsa etusiipeä. Jaguarin Mitch Evans vahingoitti autonsa keulaa, mutta onnettomuus ei näkynyt TV-kuvissa. Evansin onnettomuus tapahtui harjoituksen loputtua, ja se lisäsi spekulaatioita uusien autojen moottorijarrutuksen toimimattomuudesta. Jaguarin mukaan onnettomuuden syynä oli ”ei-valmistajan komponentti”.

Toinen harjoitus ajettiin aikaisin lauantaiaamuna. Sekä ilman että radan lämpötilat olivat alle 6 astetta, mikä oli poikkeuksellisen kylmä Formula E:ssä. 18 nopeinta kuljettajaa mahtuivat sekunin sisälle toisistaan, Porschen Pascal Wehrleinin ollessa nopein ennen Vergnea. Andretin Jake Dennis ajoi alun perin nopeimman ajan, mutta aika hylättiin ratarajojen rikkomisen johdosta. Harjoituksen alussa radalla oli keltaiset liput Jaguarin Sam Birdin auton jäätyä radalle MCU-vian vuoksi. Bird sai autonsa liikkeelle. Myöhemmin Edoardo Mortara osui seinään samassa paikassa kuin Rast ensimmäisessä harjoituksessa, rikkoen autonsa takajousituksen. Toisessa harjoituksessa nähtiin muutamia pieniä ulosajoja jarrutusvirheiden vuoksi.

### Aika-ajot

Aika-ajojen ensimmäisessä vaiheessa kuljettajat jaettiin kahteen lohkoon, joista neljä nopeinta etenivät kaksintaisteluihin (). A-lohkossa ajoi yksi kuljettaja jokaisesta tallista. Kaikki autot tulivat heti radalle session alussa, sään ollessa edelleen kylmä. Ensimmäisten nopeiden kierroksien jälkeen André Lotterer oli johdossa. Myöhemmin Verge hidasti Sérgio Sette Câmaraa radan puolivälissä, mutta jäi ilman rangaistusta. Lotterer pysyi johdossa loppuun asti. Lotteririn takana nopeimmat olivat Sébastien Buemi, Lucas di Grassi ja toimittaja Timo Papen mukaan ”sensaatiomaisesti” Sacha Fenestraz. Ennen kautta ajettujen testien ja Méxicon ensimmäisten harjoitusten nopein Jean-Éric Vergne jäi lohkossa kuudenneksi.

Lohko B:ssä ajoi loput 11 kuljettajaa. Hughes oli ensimmäinen hyvän ajan ajanut kuljettaja, mutta Dan Ticktum ajoi hänen peräänsä 3. sukupolven autojen rataennätyksen. Dennis pystyi ajamaan vielä nopeammin, ennen kuin kuljettajat siirtyivät varikolle vaihtamaan renkaita. Uusilla renkailla ei pystytty haastamaan Dennisin aikaa, joka voitti lohkon ennen Tikctumia, Hughesia ja Wehrleinia.

Ensimmäisessä puolivälierissä di Grassi voitti Buemin. Buemi oli alussa nopeampi, mutta kahdella viimeisellä sektorilla di Grassi onnistui ajamaan nopeammin. Toisessa parissa Fenestraz oli ensimmäisessä sektorissa 0,2 sekuntia nopeampi kuin Lotterer. Lotterer onnistui tasoittamaan eron toisessa sektorissa ja oli lopulta 0,04 sekuntia nopeampi. Kolmannen parin voitti tulokaskuljettaja Hughes. Hänen parinsa Dan Ticktum ajoi puolivälierän toiseksi nopeimman ajan, mutta tippui jatkosta. Viimeisen parin voitti Dennis, joka tiputti jatkosta edellisen Méxicon kilpailun voittajan Pascal Wehrleinin.

Ensimmäisessä välierässä Lotterer teki ison virheen mutkissa 5 ja 6, mikä edesauttoi di Grassin helppoon voittoon. Dennis joutui ajamaan rikkinäisellä etusiivellä, mutta onnistui tästä huolimatta voittamaan Hughesin. Finaalissa di Grassi teki pienen virheen ja osui seinään. Dennis teki vastaavan virheen kuin Lotterer välierässä ja hävisi paljon aikaa. Di Grassi ajoi aika-ajojen voittoon vajaan kolmen sekunin erolla ennen Dennisia. Paalupaikka oli di Grassin ensimmäinen 68:n kilpailuun.

#### Aika-ajojen tulokset

### Kilpailu
Paalupaikalta lähtenyt di Grassi onnistui lähdössä ja jatkoi kilpailun kärjessä ensimmäiseen mutkaan. Hughes sai Dennisia paremman lähdön, mutta Dennis onnistui puolustamaan toista sijaansa ensimmäisessä jarrutuksessa. Ensimmäisen kierroksen yhdeksännessä mutkassa tapahtui vakava kolari, kun Abt Cupran Robin Frijns osui Nissanin Norman Naton perään. Onnettomuudessa Frijnsin ohjauspyötä teki nopean liikkeen, ja hänen ranteensa murtui. Frijns sai ensiapua radalla ja myöhemmin hänen ranteensa leikattiin. Frijns oli sivussa yli kahdeksan viikkoa, kunnes palasi São Paulon kilpailuun. Onnettomuuden johdosta Nato keskeytti ja radalle otettiin turva-auto.

Turva-auto poistui viidennellä kierroksella ja uusintalähdössä kilpailua johtivat di Grassi, Dennis ja Hughes. Sam Bird joutui keskeyttämään heti uusintalähdön jälkeen teknisen ongelman vuoksi. Birdin auto jäi varikon ulostulon viereen ja turva-auto otettiin takaisin radalle. Yhdeksännen kierroksen jälkeen kilpailua päästiin taas jatkamaan.

Toisessakaan uusintalähdössä ei nähtyi aggressiivia ohituksia. NIO:n Dan Ticktum sai varikon läpiajorangaistuksen käytettyään liikaa energiaa turva-auton takana. 12. kierroksella Dennis hyökkäsi ja nousi kilpailun johtoon ohi di Grasssin. Di Grassi yritti vastahyökkäystä, muttei onnistunut ohittamaan Dennisia. Samalla Hughes yritti myös ohittaa di Grassia onnistumatta. Dennis sai tehtyä hieman eroa muihin, muun joukon pysyessä tiukasti yhdessä. Puoliväliin mennessä kilpailua Dennis oli tehnyt yli neljän sekunin eron muihin. Johto kuitenkin kuihtui pois, kun Edoardo Mortaran ajettua seinään radalla kutsuttiin kolmas turva-auto. Mortara ei loukkaantunut ulosajossa. Ennen turva-autoa suurin osa kuljettajista oli ehtinyt aktivoida ensimmäisen *Attack Moden*.

Turva-auton poistuttua radalta *Attack Moden* aktivoinnit jatkuivat. Pascal Wehrlein teki nousua ohittaen ensin Hughesin ja sitten di Grassin, nousten toiseksi. Dennis onnistui aktivoimaan *Attach Moden* menettämättä johtoaan. Kolmen turva-auton vuoksi kilpailuun lisättiin viisi kierosta. Dennis ajoi voittoon ennen Wehrleinia. Di Grassi joutui taistelemaan tiukasti pysyäkseen kolmantena säästäessään energiaa. André Lotterer nousi viimeisellä kierroksella neljänneksi ennen Hughesia. Porschen voimansiirto otti kilpailussa kaksoisvoiton.

#### Kilpailun tulokset

#### Johtokierrokset

## Kilpailun jälkeen
Kilpailun jälkeen di Grassi kuvasi kolmatta sijaa ”voitoksi” ja koko kilpailua ”hyvin, hyvin vaikeaksi”. Di Grassi joutui lopussa puolustamaan sijoitustaan aggressiivisesti, sillä hänen energiatasonsa oli hyvin matalalla.

### Sijoitukset kilpailun jälkeen

***Huom!**: Vain viiden parhaan sijoitukset sisällytetty.

### Kilpailussa saavutetut merkkipaalut
Kilpailussa tuli täyteen muun muassa seuraavat merkkipaalut:

*Jake Hughesin ensimmäinen kilpailu.
*Maseratin ja McLarenin ensimmäinen kilpailu.
*Mahindran 10. paalupaikka
*Formula E:n historian pisin kilpailu (107,63&nbsp;km).
*Lucas di Grassin 10. palkintokoresijoitus ja 75. kerta kymmenen parhaan joukossa.

## Huomiot

## Lähteet